turjo4nis/wikipedia-bn-dump-20250701 huggingface dataset:
আর্থ (১৯৯৮-এর চলচ্চিত্র)

আর্থ (, ভারতে মুক্তির নাম ১৯৪৭: আর্থ) ১৯৯৮ সালের কানাডিয়-ভারতীয় পর্যায় নাট্য চলচ্চিত্র। ১৯৪৭ সালের ভারত বিভাজন বিষয়ক বাপসি সিদ্ধর ১৯৯১ সালের ক্রেকিং ইন্ডিয়া (১৯৯১, ইউএস; ১৯৯২, ভারত; মূলত আইস ক্যান্ডি ম্যান হিসাবে প্রকাশিত, ১৯৮৮, ইউকে), নামের উপন্যাসের ওপর ভিত্তি করে দীপা মেহতার গল্প ও পরিচালনায় এই চলচ্চিত্রে অভিনয়ে ছিলেন, আমির খান, নন্দিতা দাস, রাহুল খান্না, এবং মাইয়া শেঠনা। আর্থ মেহেতার উপাদান ত্রয়ীর দ্বিতীয় চলচ্চিত্র, যেটি ফায়ার চলচ্চিত্রের পরের পর্ব এবং ওয়াটার (২০০৫) চলচ্চিত্রের আগের পর্ব। এটি শ্রেষ্ঠ বিদেশী ভাষার চলচ্চিত্রের জন্য একাডেমি পুরস্কার বিভাগে ভারতের প্রাতিষ্ঠানিক ভুক্তি ছিল।

অভিনয়ে 
 আমির খান - দিল নাভেজ, বরফ ক্যান্ডিওয়ালা
 নন্দিতা দাস - শান্তা, আয়া
 রাহুল খান্না - হাসান, ম্যাস্যুর
 মাইয়া শেঠনা - লেনি শেঠনা
 শাবানা আজমি - বৃদ্ধ লেনি, কথক
 কিটু গিদওয়ানি - বান্টি শেঠনা
 আরিফ জাকারিয়া - রুস্তম শেঠনা
 কুলভূষণ খারবান্দা - ইমাম দীন
 রাজেন্দ্র কুমার - শরণার্থী পুলিশ
 পবন মালহোত্রা - মাংসবিক্রেতা

পুরস্কার ও মনোনয়ন 
 এশিয়ান চলচ্চিত্র উৎসবে - শ্রেষ্ঠ চলচ্চিত্র পুরস্কার
 ফিল্মফেয়ার শ্রেষ্ঠ পুরুষ অভিষেক পুরস্কার - রাহুল খান্না
 আর্থ ৭২তম একাডেমি পুরস্কার শ্রেষ্ঠ বিদেশী চলচ্চিত্র হিসেবে ভারতের ২০০০ সালের অফিসিয়াল এন্ট্রি ছিলো, তবে এএমপিএএস কর্তৃক চূড়ান্ত পাঁচ মনোনয়নের মধ্যে অন্তর্ভুক্ত ছিলো না।

সঙ্গীত

তথ্যসূত্র

বহিঃসংযোগ 
 
 
 
 
 
 
 
 
 
 
 

১৯৯৮-এর চলচ্চিত্র
১৯৯৯-এর চলচ্চিত্র
১৯৯০-এর দশকের হিন্দি ভাষার চলচ্চিত্র
১৯৯০-এর দশকের প্রণয়ধর্মী নাট্য চলচ্চিত্র
উর্দু ভাষার ভারতীয় চলচ্চিত্র
ইংরেজি ভাষার ভারতীয় চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় আর্ট ফিল্ম
লাহোরের পটভূমিতে চলচ্চিত্র
দীপা মেহতা পরিচালিত চলচ্চিত্র
ভারত বিভাজনের পটভূমিতে চলচ্চিত্র
এ. আর. রহমান সুরারোপিত চলচ্চিত্র
উপন্যাস অবলম্বনে চলচ্চিত্র
মার্কিন উপন্যাস অবলম্বনে চলচ্চিত্র
১৯৪৭-এর পটভূমিতে চলচ্চিত্র
ভারতীয় স্বাধীনতা আন্দোলনের পটভূমিতে চলচ্চিত্র
ভারতে ধর্মীয় সহিংসতা সম্পর্কে চলচ্চিত্র
খাদিজা মুমতাজ

খাদিজা মুমতাজ (জন্মঃ ১৯৫৫) হলেন ভারতের কেরালা রাজ্য থেকে আগত একজন মালায়ালম লেখক। তিনি পেশায় একজন মেডিক্যাল ডাক্তার এবং তার ২য় উপন্যাস "বর্ষা" এর জন্য কেরালা সাহিত্য অঙ্গনে অত্যন্ত সুপরিচিত একজন লেখক হিসেবে মর্যাদা লাভ করেন। যার স্বীকৃতিস্বরুপ তিনি ২০১০ সালের কেরালা সাহিত্য একাডেমী পুরস্কার জিতে নেন।

প্রাথমিক এবং ব্যক্তিগত জীবন 
খাদিজা থ্রুিসুর জেলার কাত্তুরে জন্মগ্রহণ করেন। তিনি ইরিনজালুক্কুদা এর সেন্ট জোসেফ কলেজ থেকে স্নাতকোত্তর ডিগ্রী লাভ করেন এবং "কালিকুট মেডিকেল কলেজ" থেকে এমবিবিএস ডিগ্রী অর্জন করেন। এরপর তিনি স্ত্রীরোগবিদ্যা বিষয়ে মাস্টার ডিগ্রি অর্জন এবং একজন রেজিস্টার্ড চিকিৎসক হিসেবে স্ত্রীরোগবিদ্যা এবং ধাত্রীবিদ্যার অধ্যাপক হিসেবে "কালিকুট মেডিকেল কলেজ"-এ কাজ করে আসছেন। খাদিজার সেবামূলক কাজের কঠোর পরিশ্রম শেষে কালিকুট মেডিকেল কলেজ থেকে তার বদলীর বিরুদ্ধে প্রতিবাদ জানিয়ে তিনি ২০১৩ সালের জুনে সরকারি চাকরি থেকে স্বেচ্ছায় অবসর গ্রহণের জন্য আবেদন করেন।

ব্যক্তিগত জীবন
খাদিজা মুমতাজ ডঃ এম কে আব্দুল হামিদ এর সাথে বিবাহ বন্ধনে আবদ্ধ হন। এই সুখী দম্পতির ঘরে দুইজন পুত্র সন্তান রয়েছে। একজন হলেন প্রসুন এম. কে. ও অপরজন হলেন নাবিল এম. কে।

সাহিত্য কর্মজীবন 
মুমতাজ সর্বপ্রথম "সাপ্তাহিক চন্দ্রিকা" নামক একটি পত্রিকায় একটি ধারাবাহিক উপন্যাস হিসেবে "আথমাথিরথাংগালি মুনগিনভারন্নু" নামে প্রকাশের মাধ্যমে তার সাহিত্য কর্মজীবন শুরু করেন। পরবর্তীতে ২০০৪ সালে এটি পুর্ণাঙ্গবাবে একটি বই আকারে বের করা হয়েছে। মুমতাজের ২০০৭ সালের উপন্যাস বর্ষা প্রকাশিত হওয়ার পর থেকে একটি গুরুত্বপূর্ণ অবস্থানে পৌছান এবং জনপ্রিয়তা ও সাফল্যতার সাথে তার খ্যাতিও বেড়ে যায়। এটি ২০১০ সালের কেরালার সবচেয়ে সম্মাজনক পুরস্কার "কেরালা সাহিত্য একাডেমী পুরস্কার" লাভ করে। মুমতাজের পরবর্তী উপন্যাস "আথুরাম" ১২তম কচি আন্তর্জাতিক বই মেলায় ২০১১ সালের ২৮ জানুয়ারি তারিখে প্রকাশিত হয়। এই উপন্যাসটিতেও তিনি সমালোচকদের প্রশংসা অর্জন করতে সক্ষম হন।

গ্রন্থপঞ্জি
 আথামথিরথাংগালি মুনগিনভারন্নু (উপন্যাস, বর্তমান বই, কথ্যায়াম, ২০০৪)
 বর্ষা (উপন্যাস, ডিসি বুকস, কথ্যায়াম, ২০০৭)
 ডক্টর দাইভামাল্লা (স্মৃতিকথা, ডিসি বুকস, কথ্যায়াম, ২০০৯)
 আধুরাম (উপন্যাস, ডিসি বুকস, কথ্যায়াম, ২০১০)
 সরগম, সামুহাম (প্রবন্ধ, বকপয়েন্ট, কজিকোড, ২০১১)
 বলাধিল নিন্নু ইরাঙ্গি বান্না ওরাল (ছোট গল্প, পিয়ানো প্রকাশনা, কোজ়িকোড, ২০১১)
 মাথরুকম (বৈজ্ঞানিক সাহিত্য, ডিসি বুকস, কথ্যায়াম, ২০১২)
 পুরুশানারিয়াথা স্থিরিমুখাঙ্গাল (প্রবন্ধ, মাতৃভূমি বুকস, কোজ়িকোড, ২০১২)

পুরস্কার
 ২০০৮: কে. ভি. সুরেন্দ্রনাথ সাহিত্য পুরস্কার - বর্ষা
 ২০১০: কেরালা সাহিত্য একাডেমী পুরস্কার - বর্ষা
 ২০১০: চিরুকাদ পুরস্কার - বর্ষা

তথ্যসূত্র

১৯৫৫-এ জন্ম
জীবিত ব্যক্তি
ভারতীয় লেখিকা
ভারতীয় মুসলিম
২১শ শতাব্দীর ভারতীয় লেখিকা
২০শ শতাব্দীর ভারতীয় লেখিকা
২১শ শতাব্দীর ভারতীয় ঔপন্যাসিক
কালিকট বিশ্ববিদ্যালয়ের প্রাক্তন শিক্ষার্থী
মালয়ালী ব্যক্তি
২১শ শতাব্দীর ভারতীয় মুসলিম
ভারতীয় স্ত্রীরোগ বিশেষজ্ঞ
ভারতীয় মহিলা স্ত্রীরোগ বিশেষজ্ঞ
২০শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় চিকিৎসক
মালয়ালম ভাষার লেখক
ত্রিশূর জেলার ব্যক্তি
কেরল সাহিত্য অকাদেমি পুরস্কার প্রাপক
ভারতীয় নারী ঔপন্যাসিক
২০শ শতাব্দীর ভারতীয় লেখক
২১শ শতাব্দীর ভারতীয় নারী বিজ্ঞানী
কেরলের লেখিকা
২০শ শতাব্দীর নারী চিকিৎসক
২১শ শতাব্দীর নারী চিকিৎসক
২১শ শতাব্দীর ভারতীয় চিকিৎসক
ইবেরীয় উপদ্বীপ

ইবেরীয় উপদ্বীপ হল ইউরোপের দ্বিতীয় বৃহত্তম উপদ্বীপ। বলকান উপদ্বীপের পর এর অবস্থান। সাধারণভাবে একে ইবেরিয়া বলে ডাকা হয়। মহাদেশের একেবারে দক্ষিণপশ্চিম প্রান্তে এর অবস্থান। এর মোট আয়তন ৫,৮২,০০০ বর্গ কিমি (২,২৫,০০০ বর্গ মাইল)। উপদ্বীপটিতে তিনটি দেশ অবস্থিত। এগুলো হল, স্পেন, পর্তুগাল, এন্ডোরা। সেসাথে ফ্রান্সের কিছু অংশ এবং জিব্রাল্টারের ব্রিটিশ সমুদ্র অঞ্চল রয়েছে।

ভূগোল 
ইউরোপের তিনটি উপদ্বীপের মধ্যে (ইতালি, বলকান ও ইবেরিয়া) এটি সর্বাপেক্ষা পশ্চিমে অবস্থিত। এর সীমানা হল, দক্ষিণ-পূর্ব ও পূর্বে ভূমধ্যসাগর এবং উত্তর, পশ্চিম ও দক্ষিণপশ্চিমে আটলান্টিক মহাসাগর। উত্তরপূর্বে পিরেনিজ পর্বতমালা উপদ্বীপকে বাকি ইউরোপ থেকে পৃথক করে রেখেছে। উপদ্বীপের দক্ষিণ প্রান্ত আফ্রিকার উত্তরপশ্চিম উপকূলের খুবই নিকটবর্তী এবং জিব্রাল্টার প্রণালী দ্বারা পৃথক হয়ে আছে।

নাম

গ্রিক নাম 
ইবেরিয়া শব্দটি প্রাচীন গ্রিক শব্দ Ιβηρία (ইবেরিয়া) থেকে এসেছে। রোমান সাম্রাজ্যের অধীন গ্রিক ভূগোলবিদরা এই অঞ্চলকে বোঝাতে এ শব্দ ব্যবহার করতেন। এ সময় শব্দটি দ্বারা কোনো একক রাজনৈতিক সত্তা বা পৃথক জাতিসত্তা বোঝাতে ব্যবহার হত না। স্ট্রাবোর বর্ণিত ইবেরিয়ার সীমানা হল পিরেনিস পর্বতমালাসহ সেটি থেকে দক্ষিণ-পশ্চিমের (তিনি শুধু পশ্চিম বলে উল্লেখ করেন) পুরো ভূভাগ।

প্রাচীন গ্রীকরা পশ্চিমমুখী নৌচালনা করে ইবেরিয়ান উপদ্বীপ আবিষ্কার করে। হেকাটিয়াস ৫০০ খ্রিষ্টপূর্বে এই শব্দটি ব্যবহার করেন বলে জানা যায়। হেরোডোটাস ফোকাইয়ানদের ব্যাপারে বলেন যে “তারা প্রথম গ্রীকদের ইবেরিয়ার সাথে পরিচিত করায়।" স্ট্রাবোর মতে "Ἶβηρος (Ibēros)" ইবেরোসের এলাকা উত্তরে ফ্রান্সের রন নদী পর্যন্ত বিস্তৃত, কিন্তু বর্তমানে তারা পিরেনিজ পর্যন্ত এর সীমা ধরে”। পলিবিয়াস এ মতের সাথে যোগ করেন যে ইবেরিয়া ভূমধ্যসাগর থেকে জিব্রাল্টার পর্যন্ত বিস্তৃত। তিনি আটলান্টিক অংশের কোনো নাম দেননি। অন্যদিকে তিনি বলেন যে সাগুনটো হল ইবেরিয়া ও সেল্টিবেরিয়ার সংযোগকারী পাহাড়শ্রেণীর সমুদ্রোভিমুখী পাদদেশ।“

স্ট্রাবো কারেটানিয়ানদের পিরেনিজে বসবাসকারী ইবেরিয়ার জনগণ বলে উল্লেখ করেন যারা কেল্ট বা সেলটিবেরিয়ানদের থেকে পৃথক।

রোমান নাম 

রোমানদের গ্রিক ভূগোলবিদদের থেকে পৃথকভাবে ইবেরিয়া উচ্চারণ করত। তারা একে ইবেরি বলে ডাকত। সর্বপ্রথম ২০০ খ্রিষ্টপূর্বে কুইনটাস এনিয়াস এ শব্দ ব্যবহার করেন। রোমানদের ইতোমধ্যেই কার্থেজের সাথে বিরোধের সময় উপদ্বীপের মানুষদের ব্যাপারে অভিজ্ঞতা হয়েছিল। রোমান ভূগোলবিদ ও অন্যান্য লেখকরা পরবর্তী রোমান প্রজাতন্ত্রের সময় থেকে পুরো উপদ্বীপকে হিস্পানিয়া বলে উল্লেখ করতেন।

রোমানরা নিকট ও দূর স্পেনের জন্য হিস্পানিয়া থিতেরিওর ও হিস্পানিয়া উলতেরিওর শব্দদ্বয় ব্যবহার করা শুরু করে। এসময় এর বিশাল অংশকে লুসিতানিয়া (দোউরু নদীর পর্তুগালের দক্ষিণ অংশ এবং পশ্চিম স্পেনের এক্সট্রেমাডুরা), গালাসিয়া (উত্তর পর্তুগাল ও স্পেনের গালিসিয়া ), থেলতিবেরিয়া (মধ্য স্পেন), বায়টিকা (আন্দালুসিয়া), ক্যানটাবরিয়া (উত্তর পশ্চিম স্পেন) এবং ভাসকোনস (বাস্ক) বলা হত। স্ট্রাবো বলেন যে রোমানরা হিস্পানিয়া ও ইবেরিয়া শব্দদ্বয় নিকট ও দূর বোঝাতে প্রতিশব্দ হিসেবে ব্যবহার করত। তিনি যেসময় জীবিত ছিলেন সেসময় উপদ্বীপটি দুটি প্রদেশে বিভক্ত ছিল। এর একভাগ হল বায়টিয়া যা সেনেট কর্তৃক তদারক করা হত, বাকি অংশ সম্রাটের পক্ষ থেকে পরিচালিত হত।

তথ্যসূত্র 

 
ইউরোপের উপদ্বীপ
ইউরোপের অঞ্চল
ইউরেশিয়ার অঞ্চল
অ্যান্ডোরার ভূগোল
পর্তুগালের ভূগোল
স্পেনের ভূগোল
ফ্রান্সের ভূগোল
জিব্রাল্টারের ভূগোল
ঐতিহাসিক ইহুদি সম্প্রদায়
চতুর্ঘাত অপেক্ষক

চতুর্ঘাত ফাংশন বলতে গণিতে নিম্নোক্ত ধরনের ফাংশনকে বোঝানো হয়:

যেখানে a শূন্য নয় এবং ডানপক্ষের চারঘাতী বহুপদীকে বলা হয় চতুর্ঘাতী বহুপদী।

চতুর্ঘাত ফাংশনের মান শূন্য হলে তখন উক্ত সমীকরণকে চতুর্ঘাতী সমীকরণ বলা হয়ে থাকে।

যেখানে .
একটি চতুর্ঘাত ফাংশনের অন্তরক হচ্ছে একটি ঘন ফাংশন।

যেহেতু চতুর্ঘাত ফাংশনে সর্বোচ্চ ঘাত একটি জোড় সংখ্যা, তাই এর চলকের মান ধনাত্মক বা ঋণাত্মক যে দিকেই অসীম পর্যন্ত বাড়ানো হোক না কেন এই ফাংশনের একই চিহ্নযুক্ত অসীম সীমা পাওয়া যাবে।

ইতিহাস
১৫৪০ খ্রিষ্টাব্দে লুদভিকো ফেরারি চতুর্ঘাত সমীকরণের সমাধান আবিষ্কার করেন কিন্তু এই সমাধানে ঘন সমীকরণের সমাধান লাগে, যা তখনও আবিষ্কৃত হয়নি, সেই কারণে তাই লুদভিকোর সমাধান সেই সময় প্রকাশ করা সম্ভব হয়নি। পরে এই সমাধান ঘন সমীকরণের সমাধানের সাথে একত্রে গেরোলামো কার্ডানোর লেখা আর্স ম্যাগ্না গ্রন্থে প্রকাশিত হয়।

১৮২৪ সালে আবেল-রুফিনি উপপাদ্য থেকে প্রথম প্রমাণিত হয় যে কোন সমীকরণের ঘাত চারের বেশি হলে তার সাধারণ সমাধান বের করা যাবে না। আবার ১৮৩২ সালে তরুণ গণিতবিদ এভারিস্তে গ্যালোয়ার মৃত্যুর পূর্বরাত্রে লেখা কিছু নোট থেকে পরে বহুপদীর বীজ সংক্রান্ত যে বিস্ময়কর গ্যালোয়ার তত্ত্বের উদ্ভব হয়, তার একটি অনুসিদ্ধান্তও ছিল এই উপপাদ্যটি।

বীজের প্রকৃতি
একটি সাধারণ চতুর্ঘাত

যার সহগগুলো বাস্তব এবং , তার বীজের প্রকৃতি মূলত নির্ধারিত হয়  নিশ্চায়কের চিহ্ন দ্বারা। 

চতুর্ঘাতের বীজের সম্ভাব্য অবস্থাগুলো নিম্নরূপ:

 যখন , দুটি বীজ বাস্তব, দুটি অবাস্তব জটিল ও একে অপরের অনুবন্ধী।
 যখন   সব বীজ বাস্তব অথবা সব বীজ অবাস্তব।
 যখন   হয় multiple বীজ বিদ্যমান, নয়তো এটা কোন দ্বিঘাত সমীকরণ-এর বর্গ।

বীজ নির্ণয়ের সূত্র

আরও দেখুন
রৈখিক ফাংশন
দ্বিঘাত ফাংশন
ঘন ফাংশন
পঞ্চঘাতী ফাংশন
বহুপদী
নিউটনের পদ্ধতি

তথ্যসূত্র

আরো পড়ুন

বহিঃসংযোগ

Ferrari's achievement
Calculator for solving Quartics (also solves Cubics and Quadratics)

বহুপদী
প্রাথমিক বীজগণিত
সমীকরণ
ইউনিফর্ম রিসোর্স লোকেটর

ইউনিফর্ম রিসোর্স লোকেটর বা ইউআরএল (URL) বা ওয়েব ঠিকানা ইন্টারনেটের মাধ্যমে কোন বিশেষ ওয়েবসাইটে পৌঁছনোর জন্য ব্যবহৃত একটি বিশেষ কোড। ইউআরএল হল ইউনিফর্ম রিসোর্স আইডেন্টিফায়ারের একটি বিশেষ ধরন, যদিও বেশিরভাগ মানুষ এই দুটি পরিভাষাকে একে অপরের পরিপূরক হিসেবে ব্যবহার করে থাকেন। ইউআরএল মূলত রেফারেন্স ওয়েব পাতা (এইচটিটিপি) হিসেবে কাজ করে, কিন্তু এটি ফাইল স্থানান্তর (এফটিপি), ইমেইল (মাইলটু), ডেটাবেজ এক্সেস (জেডিবিসি) ও অন্যান্য কাজ হিসেবেও ব্যবহৃত হয়।

ইউআরএল এ কখনো স্পেস () থাকে না তবে স্ল্যাশ (/) ব্যবহার হয়। বেশিরভাগ ওয়েব ব্রাউজারে ইউআরএল ওয়েব ঠিকানার উপরের পাতায় অ্যাড্রেস বারে প্রদর্শিত হয়। একটি সাধারণ ইউআরএল http://www.example.com/index.html এই রূপে হতে পারে, যা দিয়ে একটি প্রটোকল (http), একটি হোস্ট নাম (www.example.com), ও একটি ফাইল নাম (index.html) নির্দেশ করে।

পাদটীকা

তথ্যসূত্র

বহিঃসংযোগ 
 WHATWG-এ URL specification

 
শনাক্তকারী
মেরিল্যান্ড বিশ্ববিদ্যালয়, কলেজ পার্ক

মেরিল্যান্ড বিশ্ববিদ্যালয় বা ম্যারিল্যান্ড বিশ্ববিদ্যালয় () যুক্তরাষ্ট্রের মেরিল্যান্ডের কলেজ পার্কে অবস্থিত একটি পাবলিক বিশ্ববিদ্যালয়। এটি ১৮৫৬ সালে প্রতিষ্ঠিত হয়।

ইতিহাস

অ্যাকাডেমিকস

প্রোফাইল

এ জেমস ক্লার্ক স্কুল অব ইঞ্জিনিয়ারিং
ইউনিভার্সিটি অব ম্যারিল্যান্ড কলেজ অব অ্যাগ্রিকালচার অ্যান্ড ন্যাচারাল রিসোর্সেস
কলেজ অব আর্টস অ্যান্ড হিউম্যানিটিজ
ইউনিভার্সিটি অব ম্যারিল্যান্ড স্কুল অব মিউজিক
ইউনিভার্সিটি অব ম্যারিল্যান্ড কলেজ অব বিহেভরিয়াল অ্যান্ড সোশ্যাল সায়েন্সেস
কলেজ অব কম্পিউটার, ম্যাথমেটিকাল অ্যান্ড ন্যাচারাল সায়েন্সেস

কলেজ অব এডুকেশন
ইউনিভার্সিটি অব ম্যারিল্যান্ড কলেজ অব ইনফর্মেশন স্টাডিজ
্ফিলিপ মেরিল কলেজ অব জার্নালিজম
রবার্ট এইচ স্মিথ স্কুল অব বিজনেস
ইউনিভার্সিটি অব ম্যারিল্যান্ড স্কুল অব আর্কিটেকচার
স্কুল অব পাবলিক হেলথ (formerly the কলেজ অব Health & Human Performance)
অফিস অব আন্ডারগ্র্যাজুয়েট স্টাডিজ
ইউনিভার্সিটি অব ম্যারিল্যান্ড স্কুল অব পাবলিক পলিসি.

র‍্যাংকিং

ক্যাম্পাস

বর্ণনা

বিখ্যাত শিক্ষার্থী
 রেইমন্ড ডেভিস জুনিয়র
 হারবার্ট অ্যারন হাউপ্টমান
 চার্লস ফেফার্ম্যান

বিখ্যাত শিক্ষক
 জন সি ম্যাথার
 উইলিয়াম ড্যানিয়েল ফিলিপস
 টমাস শেলিং

তথ্যসূত্র

মার্কিন যুক্তরাষ্ট্রের বিশ্ববিদ্যালয়
১৮৫৬-এ প্রতিষ্ঠিত শিক্ষাপ্রতিষ্ঠান
১৮৫৬-এ প্রতিষ্ঠিত বিশ্ববিদ্যালয় ও কলেজ
চিনশা নদী

চিনশা নদী (চীনা:, ফিনইন:Jīnshājiāng, "স্বর্ণবালু নদী") চীন দেশের ইয়াংৎসে নদীর একটি উপনদী।

টীকা

তথ্যসূত্র

আরো পড়ুন

International Rivers, (2009-1-16). Jinsha River Dams Retrieved 2010-1-25.

সিছুয়ানের নদী
ইউনানের নদী
চীনের নদী
সিচুয়ানের নদী
তিব্বতের নদী
মনিকা ডোগরা

মনিকা ডোগরা (জন্ম: ২৫ অক্টোবর ১৯৮২) একজন ভারতীয় বংশোদ্ভুত মার্কিন গায়িকা, অভিনেত্রী এবং মডেল। তিনি মুম্বই-ভিত্তিক ইলেক্ট্রো রক মানিকজোড় শা'ইর এবং ফাঙ্কের বোন। তিনি ধোবি ঘাট চলচ্চিত্রে অভিনয়ের মাধ্যমে বলিউডে তার আত্মপ্রকাশ ঘটান।

প্রাথমিক জীবন
মনিকা ডোগরা'র চাচা ডোগরি লোকসঙ্গীত শিল্পী প্রকাশ শর্মা। মনিকা তার শৈশব কাটান বাল্টিমোর, ম্যারিল্যান্ড এ এবং ওয়াকলেই এলিমেন্টারি স্কুল, মন্টেসরি তে পড়াশোনা করেন। অতঃপর তিনি ভর্তি হন দোলানেই হাই স্কুল এ। তিনি নিউ ইয়র্ক ইউনিভার্সিটি থেকে সঙ্গীত বিষয়ে স্নাতক সম্পন্ন করেন।

চলচ্চিত্র তালিকা

সঙ্গীত ভিডিওয় উপস্থিতি

প্লেব্যাক তালিকা

আরও দেখুন
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ

১৯৮২-এ জন্ম
জীবিত ব্যক্তি
ভারতীয় নারী মডেল
ভারতীয় অভিনেত্রী
ভারতীয় চলচ্চিত্র অভিনেত্রী
ভারতীয় বংশোদ্ভূত মার্কিন অভিনেত্রী
মার্কিন গায়িকা
কাশ্মীরি ব্যক্তি
নিউ ইয়র্ক বিশ্ববিদ্যালয়ের প্রাক্তন শিক্ষার্থী
মার্কিন টেলিভিশন ব্যক্তিত্ব
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
ফিয়ার ফ্যাক্টর: খতরোঁ কে খিলাড়ির প্রতিযোগী
মার্কিন যুক্তরাষ্ট্রের প্রাক্তন নাগরিক
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
হিন্দি চলচ্চিত্র অভিনেত্রী
২১শ শতাব্দীর মার্কিন অভিনেত্রী
ডোগরা ব্যক্তি
শেখ মুহাম্মদ কারাকুন্নু

শেখ মুহাম্মদ কারাকুন্নু (মালয়ালম ভাষা:ശൈഖ് മുഹമ്മദ് കാരകുന്ന്) হলেন ভারতের কেরালার থেকে বিশিষ্ট ইসলামী পণ্ডিত ও লেখক। তিনি কেরালার জামায়াতে ইসলামী হিন্দ এর সহকারী আমির। তিনি প্রায় ৬০টির উপরে বই রচনা করেছেন এবং ইসলাম, মুসলমান ও জামাতে ইসলামীর উপর অসংখ্য বক্তৃতা প্রদান করেছেন। তিনি কেরালার ইসলামিক পাবলিশিং হাউস এর পরিচালক হিসেবে কাজ করছেন।

জীবনী
শেখ মোহাম্মদ কারাকুন্নু কেরালার মালাপ্পুরাজ জেলার মানজেরীর কাছাকাছি একটি গ্রামে ১৯৫০ সালের ১৫ জুলাই তারিখে মোহাম্মদ হাজি ও ফাতিমার ঘরে জন্মগ্রহণ করেন। তিনি কোজিকোডের "ফারুক রাউদাতুল উলুম আরাবিক কলেজ" থেকে তার শিক্ষাজীবন সমাপ্ত করেন। এরপর তিনি বিভিন্ন সরকারি উচ্চ বিদ্যালয়ে একজন শিক্ষক হিসাবে কাজ করেন। পরবর্তীতে তিনি স্বেচ্ছায় অবসর নেন এবং লেখালেখিতে সম্পূর্ণরূপে মনোনিবেশ করেন এবং ইসলামী দাওয়াত এবং প্রসারনের জন্য বক্তৃতা প্রদান করেন। তিনি কেরালার জামায়াতে ইসলামী হিন্দ এর একজন নির্বাহী সদস্য হিসেবে দায়িত্ব পালন করছেন।

ব্যক্তিগত জীবন
তিনি আমিনা বিয়ে করেন। এই দম্পতির আনিস মোহাম্মদ, ড. আলিফ মোহাম্মদ, ড. বাসিমা, আয়মান মোহাম্মদ নামে সন্তান রয়েছে। তিনি কেরালার ইসলামিক পাবলিশিং হাউস এর পরিচালক হিসেবে কর্মরত আছেন।

লেখক
শেখ মোহাম্মদ কারাকুন্নু ৪৭টি ইসলামিক বই রচনা করেছেন এবং ১৪টি বই অনুবাদ করেছেন। তিনি ইসলামের বিভিন্ন বিষয়ের উপর আয়োজিত অনুষ্ঠান এবং আন্ত ধর্মীয় সংলাপ ও বিতর্কের বিভিন্ন পর্যায়ে একজন সক্রিয় ব্যক্তি হিসেবে অংশগ্রহণকারী করেন। ব্যাপকভাবে প্রচলিত বই Quran Lalitha saram (simple meaning of Quran) (কুরআন এর সহজ অর্থ) শেখ মোহাম্মদ কর্তৃক রচনা করা হয় এবং ভানিডাস এলায়ভুর বইটি। তিনি তার কাজ স্বীকৃতিস্বরুপ অনেক পুরস্কার জিতে নিয়েছেন। তার কিছু বই হল:

 কুরান ইন সিম্পল সেন্স
 কুরান উইথ ওয়ার্ড টু ওয়ার্ড মিনিং
 কুরান: মালায়ালম অনুবাদ
 ল্যান্টার্ন
 গাইডিং লাইট

মালায়ালাম ভাষায় অনুবাদঃ
ইসলাম ইস ফোকাস
 মাইল স্টোন
 আল হালাল ওয়াল হারাম

কন্নাডা ভাষায় অনুবাদ:
 গিলিটারিং স্টারস
 ডিভোর্স
 ইসলাম এন্ড রিলিজিয়ন হারমোনী
 হিউম্যান ফেস অব রিলিজিওন

মারাঠী ভাষায় অনুবাদ: 
 হ্যাপি ফ্যামিলি

তিনি "তাফহিমুল কুরআন" এর একটি মালায়ালম সংস্করণ মুক্তির জন্য প্রকল্প নির্দেশনা দিচ্ছেন, যেটি আবুল আলা মওদুদী কর্তৃক ৬ খন্ডের কুরআন এর জনপ্রিয় ভাষ্য থেকে নেওয়া হচ্ছে।

তথ্যসূত্র

আরও দেখুন
 জামায়াতে ইসলামী হিন্দ

ওয়েবলিংক

১৯৫০-এ জন্ম
জীবিত ব্যক্তি
ভারতীয় লেখক
ভারতীয় অনুবাদক
ভারতীয় মুসলিম
কেরলের লেখক
মালয়ালম ভাষার লেখক
২০শ শতাব্দীর ইসলামের মুসলিম পণ্ডিত
মালয়ালী ব্যক্তি
হাই হোপ্‌স (পিংক ফ্লয়েডের গান)

"হাই হোপ্‌স" ব্রিটিশ রক ব্যান্ড পিংক ফ্লয়েডের একটি গান। এটি তাদের ১৯৯৪ সালের দ্য ডিভিশন বেল অ্যালবামের দ্বিতীয় একক এবং সর্বশেষ ট্র্যাক হিসাবে ১৯৯৪ সালের ১৭ অক্টোবর প্রকাশিত হয়েছিল। ডেভিড গিলমোর সুরারোপিত গানটি যৌথভাবে রচনা করেছেন ডেভিড গিলমোর এবং পলি স্যামসন। গানটির একটি আনুষ্ঠানিক মিউজিক ভিডিও প্রকাশিত হয়েছিল, যেটি পরিচালনা করেছেন স্টর্ম থরগের্সন।

গিলমোরের বন্ধু ডগলাস অ্যাডাম্‌স গানটির একটি পঙ্‌ক্তি থেকে দ্য ডিভিশন বেল শিরোনামটি বেছে নিয়েছিলেন। গানটির সরাসরি পরিবেশনাগুলি পিংক ফ্লয়েডের পাল্‌স অ্যালবামে প্রকাশিত হয়েছে, পাশাপাশি গিলমোরের ইন কনসার্ট, রিমেম্বার দ্যাট নাইট, লাইভ ইন গ্যাডেস্ক এবং লাইভ অ্যাট পম্পেই-এ প্রকাশিত হয়েছে। ইকোস: দ্য বেস্ট অব পিংক ফ্লয়েড গানের কিছুটা সংক্ষিপ্ত সংস্করণ সিড ব্যারেটের "বাইক" গানে বিভক্ত। "বাইক" গানটির শুরুতে "হাই হোপস"-এর শেষে গির্জার ঘণ্টাধ্বনির অংশ একটি নতুন সাইকেল ঘণ্টার শব্দ প্রভাবের সাথে সিগ সম্পাদন করা হয়। এই একক গানটির একটি ৭-ইঞ্চি ভিনাইল সংস্করণ স্বচ্ছ রেকর্ডে প্রকাশিত হয়েছিল।

গানটির একটি ডেমো রেকর্ডিং ২০১৮ সালের বক্স সেট দ্য লেটার ইয়ার্সে সংকলিত হয়েছিল এবং য়েটি তাদের পূর্বের ট্র্যাকগুলির একটি হিসাবে প্রকাশিত হয়েছিল। অ্যালবাম সংস্করণের বিপরীতে, ল্যাপস্টিলের পরিবর্তে সাধারণ ইলেকট্রিক গিটারে এতে একটি সর্বশেষ একক সুর বাজানো হয়েছে।

গানের তালিকা
সিডি একক
 "হাই হোপ্‌স" — ৮:৩৪
 "মরুন্ড" — ৫:২৯

সিডি ম্যাক্সি
 "হাই হোপ্‌স" (বেতার সম্পাদনা) — ৫:১৬
 "কিপ টকিং" (বেতার সম্পাদনা) — ৪:৫৫
 "ওয়ান অব দিস ডেস" (সরাসরি) — ৬:৫৭

কর্মীগণ
ডেভিড গিলমোর - লিড ও ব্যকিং ভোকাল, ক্লাসিক্যাল, বেস এবং ল্যাপ স্টিল গিটার
রিচার্ড রাইট - কুর্জউইল সিন্থেজাইজার
নিক মেইসন - ড্রাম কিট, চার্চ বেল, তাম্বুরা

সাথে:
জন ক্যারিন - পিয়ানো
মাইকেল কামেন - অর্কেস্ট্রারচনা
এডওয়ার্ড শিয়াম্যুর - অর্কেস্ট্রারচনা

পাল্‌স
ডেভিড গিলমোর – লিড ভোকাল, ক্লাসিক্যাল এবং ল্যাপ স্টিল গিটার
রিচার্ড রাইট – কুর্জউইল সিন্থেজাইজার, হ্যামন্ড অর্গান
নিক মেইসন – ড্রাম, গং

কভার সংস্করণ
 গানটি সার্ক 'এন দ্য স্মোক কর্তৃক ২০০৩ সালে সপ্রশংস স্বীকৃতি এ ফেয়ার ফরগেরি অব পিংক ফ্লয়েড অ্যালবামে কভার করা হয়েছিল।
 গানটি নাইটউইশ কর্তৃক কভার করা হয়েছিল, যারা দুটি আলাদা লাইভ সংস্করণ প্রকাশ করেছিলো; একটি সংকলন অ্যালবাম হাইয়েস্ট হোপস্: দ্য বেস্ট অব নাইটউইশ এবং অন্যটি ইন্ড অব এন ইরা ডিভিডি সংস্করণ।
 গানটি গ্রেগরিয়ান কর্তৃক তাদের মাস্টারস্ অব চান্ট ফোর অ্যালবামে কভার করা হয়েছে।
 গানটি জার্মান সঙ্গীতদল সিলভ্যান কর্তৃক ২০০০ সালে সাইন্স অব লাইফ – অ্যা ট্রিবিউট টু পিংক ফ্লয়েড অ্যালবামে কভার করা হয়েছে।
 গানটি ফরাসি পাওয়ার মেটাল সঙ্গীতদল ক্যারেলিয়া কর্তৃক ২০০৫ সালে রাইস অ্যালবামে কভার করা হয়েছে।
 গানটি জার্মান মেটালকোর সঙ্গীতদল ক্যালিবান কর্তৃক ২০১২ সালে  আই এম নেমেসিস ডিল্যাক্স সংস্করণে কভার করা হয়েছে।
 গনটি স্কটিয় সঙ্গীতদল রে উইলসন কর্তৃক ২০১৬ সালে সালে সং ফর অ্যা ফ্রেন্ড অ্যালবামে কভার করা হয়েছে।

চার্ট

তথ্যসূত্র

বহিঃসংযোগ

১৯৯৪-এর একক
১৯৯৪-এর গান
পিংক ফ্লয়েডের গান
ডেভিড গিলমোর রচিত গান
পলি স্যামসন রচিত গান
ডেভিড গিলমোর প্রযোজিত গানের রেকর্ডিং
বব এজরিন প্রযোজিত গানের রেকর্ডিং
কেমব্রিজের সঙ্গীত
পিটার মুরস

পিটার মুরস (; জন্ম: ১৮ ডিসেম্বর, ১৯৬২) চেশায়ারের ম্যাকেলসফিল্ডে জন্মগ্রহণকারী কোচ ও সাবেক ইংরেজ কাউন্টি ক্রিকেটার। ১৯ এপ্রিল, ২০১৪ তারিখ থেকে মে, ২০১৫ সাল পর্যন্ত দ্বিতীয়বারের মতো ইংল্যান্ড ক্রিকেট দলের কোচের দায়িত্ব পালন করেন। মূলতঃ উইকেট-রক্ষক হিসেবেই মাঠে নেমেছেন তিনি। ডানহাতে ব্যাটিংয়ে অভ্যস্ত মুরস কাউন্টি ক্রিকেটে সাসেক্স, অরেঞ্জ ফ্রি স্টেট এবং ওরচেস্টারশায়ার ক্রিকেট দলে খেলেছেন।

খেলোয়াড়ী জীবন 
ওরচেস্টারশায়ার ও সাসেক্সের পক্ষে তিনি উইকেট-রক্ষকের দায়িত্ব পালন করেন। এছাড়াও সাসেক্স দলের পক্ষ হয়ে ১৯৯৭ সালে অধিনায়কের দায়িত্ব পালন করেছেন মুরস। ১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন তিনি।

কোচের দায়িত্ব গ্রহণ 
২০০৩ সালে কাউন্টি চ্যাম্পিয়নশীপে সাসেক্স দলেই তিনিই সর্বাপেক্ষা সফল হয়েছিলেন। ২০০০-০১ মৌসুমে ওয়েস্ট ইন্ডিজ সফরে ইংল্যান্ড এ দলের কোচের দায়িত্ব পালন করেন। এরপর এপ্রিল, ২০০৭ সালে ইংল্যান্ড ক্রিকেট দলের কোচের দায়িত্ব পান। ১৮ জানুয়ারি, ২০০৮ তারিখে ইংল্যান্ড এবং ওয়েলস ক্রিকেট বোর্ডের পক্ষ থেকে জাতীয় দল নির্বাচকমণ্ডলীর অন্যতম সদস্য হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তার সাথে পিটার মুরস, জেমস হুইটেকার ও অ্যাশলে জাইলস অন্তর্ভুক্ত ছিলেন। কিন্তু ৭ জানুয়ারি, ২০০৯ তারিখে জনরোষে পড়ে তিনি কোচের দায়িত্ব ছেড়ে দিতে বাধ্য হন। পাশাপাশি ইংল্যান্ড দলের অধিনায়ক কেভিন পিটারসনও অধিনায়কত্ব হারান।

১১ ফেব্রুয়ারি, ২০০৯ তারিখে ল্যাঙ্কাশায়ার কাউন্টি ক্রিকেট ক্লাবের কোচ হিসেবে মনোনীত হন। এরপর তার পরিচালনায় ল্যাঙ্কাশায়ার দল ২০১১ সালে কাউন্টি চ্যাম্পিয়নশীপে শিরোপা পায়। এরফলে তিনি ৭৭ বছরের মধ্যে প্রথম কোচ হিসেবে দুইটি পৃথক কাউন্টিকে চ্যাম্পিয়নশীপ শিরোপা লাভে সক্ষমতা দেখান। ২০১২ সালে ইসিবি কর্তৃক সেরা কোচদের সম্মানীয় ফেলোশীপ লাভ করেন।

ল্যাঙ্কাশায়ার কোচের সাফল্যে ১৯ এপ্রিল, ২০১৪ তারিখে তাকে অ্যান্ডি ফ্লাওয়ারের পরিবর্তে ইংল্যান্ডের প্রধান কোচের দায়িত্ব প্রদান করা হয়। কিন্তু ২০১৫ সালের ক্রিকেট বিশ্বকাপে দলের হতাশাব্যঞ্জক ফলাফলের প্রেক্ষিতে মে, ২০১৫ সালে তাকে কোচের দায়িত্ব থেকে অব্যহতি দেয়া হয়। তার পরিবর্তে সফরকারী নিউজিল্যান্ড দলের বিপক্ষে দলের খেলা পরিচালনার জন্য সহকারী কোচ পল ফারব্রেসকে সাময়িকভাবে কোচের দায়িত্বভার অর্পণ করা হয়।

বিতর্ক 
২০০৯ সালের শুরুতে টেস্ট ও একদিনের আন্তর্জাতিকে ভারতের কাছে সিরিজ হারলে ইসিবি ইংল্যান্ড অধিনায়ক কেভিন পিটারসনকে জরুরী সভায় তলব করে ও দলে মুরসের ভূমিকা নিয়ে প্রশ্ন তোলে। পরদিন পিটারসন গণমাধ্যমে জন অসন্তুষ্টির কথা তুলে ধরেন ও শীঘ্রই মুরসকে কোচের পদ থেকে পদত্যাগে বাধ্য করা হবে বলে জানান। দলের প্রশিক্ষণ, সম্ভাব্য ও সাবেক অধিনায়ক মাইকেল ভনকে সামনের ওয়েস্ট সফরে অধিনায়ক হিসেবে মনোনয়ন ইত্যাদি বিষয়ে মুরস ও পিটারসনের মধ্যে দ্বন্দ্ব লেগেই থাকতো। ফলশ্রুতিতে ৭ জানুয়ারি, ২০০৯ তারিখে মুরসকে কোচের দায়িত্ব থেকে ইসিবি অব্যাহতি দেয় ও পিটারসন অধিনায়ক থেকে পদত্যাগ করেন।

তথ্যসূত্র

আরও দেখুন 
 কোচ
 অ্যান্ডি ফ্লাওয়ার
 ইংল্যান্ড ক্রিকেট দল
 ২০১৪ শ্রীলঙ্কা ক্রিকেট দলের ইংল্যান্ড সফর

বহিঃসংযোগ 
 
 
 Peter Moores Podcast & Blog - insight from the England Coach, available on the NatWest Series cricket website

১৯৬২-এ জন্ম
জীবিত ব্যক্তি
ইংরেজ ক্রিকেটার
ইংরেজ উইকেট-রক্ষক
ইংল্যান্ড ক্রিকেট দলের কোচ
ইংরেজ ক্রিকেট কোচ
ইংল্যান্ড ক্রিকেট দল নির্বাচক
ওরচেস্টারশায়ারের ক্রিকেটার
চেশায়ারের ক্রীড়াবিদ
ফ্রি স্টেটের ক্রিকেটার
ম্যাকলসফিল্ডের ব্যক্তি
সাসেক্সের ক্রিকেটার
সাসেক্স ক্রিকেট অধিনায়ক
উইকেট-রক্ষক
সোমা খনি দুর্ঘটনা

২০১৪ সালের ১৩ই মে, তুরস্কের মানিসা প্রদেশের সোমা শহরের সোমা কল মাইনে একটি বিস্ফোরণের ফলে আগুনের সূত্রপাত ঘটে, যা ১৫ই মে পর্যন্ত দহিত হয়।  এতে ৩০২ জনের প্রাণহানি ঘটে যা তুরস্কের ইতিহাসে সবচেয়ে ভয়ঙ্কর খনি দুর্ঘটনা। এর আগে ১৯৯২ সালে জুঙ্গুলডাক প্রদেশের একটি খনিতে গ্যাস বিস্ফোরণের ঘটনায় ২৬৩ জনের মৃত্যু হয়েছিল। এই খনিটি সোমা কুমুর ইস্লেমেলেয়ার নামক একটি প্রতিষ্ঠানের দ্বারা পরিচালিত ছিল। এই দুর্ঘটনার কারণ হিসেবে বৈদ্যুতিক গোলযোগ উল্লেখ করা হয়েছে। এই আগুনটি খনির শিফট পরিবর্তনের সময় লাগে, যখন এই বিস্ফোরণটি ঘটে তখন ৭৮৭ জন শ্রমিক ভুগর্ভস্থলে ছিলেন। তুরস্কের জালানি মন্ত্রী তানের ইলদিজ ২০১৪ সালের ১৬ই মে স্থানীয় সময় ০৩:৩০-এ আনুষ্ঠানিকভাবে ২৮৪ জনের মৃত্যুর কথা নিশ্চিত করেন। এবং উদ্ধার তৎপরতার মাঝেই এখনও ১৮ আটকা পরে থাকার কথা ধারণা করা হয়।

তথ্যসূত্র 

খনি দুর্ঘটনা
মানিসা প্রদেশ
২০১৪-এ তুরস্ক
২০১৪-এর বিস্ফোরণ
ডালু জাতি

ডালু জাতি হচ্ছে বাংলাদেশে বসবাসকারী একটি ক্ষুদ্র জাতির নাম। ময়মনসিংহের হালুয়াঘাট  ও শেরপুরের নালিতাবাড়ি অঞ্চলে ডালু জাতির মানুষদের বাস। তাদের অনেকে মনে করেন মণিপুরিই হচ্ছে তাদের আসল ভাষা । তাদের কথাবার্তায় এমন কিছু শব্দ পাওয়া যায়, যা বাংলা ভাষায় নেই । দীর্ঘদিন বাংলা ভাষাভাষীদের পাশাপাশি বাস করার ফলে, অতীতে তাদের কোন ভাষা থাকলেও এখন তা হারিয়ে গেছে।

আরও দেখুন 
বাংলাদেশের জাতিগোষ্ঠী

তথ্যসূত্র 

জাতি
বাংলাদেশের জাতিগোষ্ঠী
পশ্চিম গারো পাহাড় জেলা
কিছু সংলাপ কিছু প্রলাপ

কিছু সংলাপ কিছু প্রলাপ ১৯৯৯ সালের ভারতীয় নাট্য চলচ্চিত্র। এটি রচনা এবং পরিচালনা করেছেন অশোক বিশ্বনাথন। এই চলচ্চিত্রে অভিনয়ে ছিলেন, সঞ্জিবন গুহ, নন্দিনী ঘোষাল, অশোক বিশ্বনাথন, লাবণি সরকার, বিশ্বজিৎ চ্যাটার্জী প্রমুখ।

চলচ্চিত্রটি অধিকাংশ দৃশ্যধারণ করা হয়েছে কলকাতার কলেজ স্ট্রিটের ভারতীয় কফি হাউসের। সেখানর আড্ডা এবং দুই তরুণ দম্পতির সম্পর্কে কেন্দ্র করে চলচ্চিত্রের কাহিনি রচিত হয়েছে। চলচ্চিত্রে সেই সময়ের কলকাতা নগরীর কমিউনিস্ট আন্দোলন পটভূমি রয়েছে। মুক্তি পর চলচ্চিত্রটি সমালোচকদের দ্বারা সাধারণত ইতিবাচক মন্তব্য লাভ করার পাশাপাশি ভারতের আন্তর্জাতিক চলচ্চিত্র উৎসবে ভারতীয় প্যানোরামা এবং ৪৬ তম জাতীয় চলচ্চিত্র পুরস্কার অনুষ্ঠানে পুরস্কার জিতেছিল।

অভিনয়ে 

 বিশ্বজিৎ চ্যাটার্জী
 লাবণি সরকার
 অশোক বিশ্বনাথন - অরূপ, কথক
 এন বিশ্বনাথন
 অমল কার
 নন্দিনী ঘোষাল - অনন্যা
 পিলু ভট্টাচার্য
 সন্জিবন গুহ - নিউটন
 শ্যামল ভট্টাচার্য
 তমাল রায় চৌধুরী

সঙ্গীত

গানের তালিকা

পুরস্কার ও মনোনয়ন
 জাতীয় চলচ্চিত্র পুরস্কার (২০০০)

সঙ্গীত

তথ্যসূত্র

বহিঃসংযোগ

১৯৯৯-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
কলকাতার পটভূমিতে চলচ্চিত্র
কলকাতায় ধারণকৃত চলচ্চিত্র
ভারতের পটভূমিতে চলচ্চিত্র
ভারতীয় নাট্য চলচ্চিত্র